**Жамбыл облыстық Қоғамдық кеңесі**

**төралқасының кеңейтілген отырысының**

**ХАТТАМАСЫ**

**Тараз қ. №41 1 қараша 2023 жыл**

**Қатысушылар:**

1. Қоғамдық кеңес мүшелері, төралқа мүшелері *(тізім бойынша)*
2. БАҚ өкілдері

**Шақырылғандар:**

**1. Сүлейменов Сражадин Төрәліұлы -** Жамбыл облысы әкімдігінің ауыл шаруашылығы басқармасының бас маманы

**2. Жайлыбаев Бейбітбек Шыңдалыұлы -** Жамбыл облысы әкімдігінің кәсіпкерлік және индустриалды-инновациялық дамыту басқармасы басшысының орынбасары

***КҮН ТӘРТІБІ:***

1***.***«2023 жылға асыл тұқымды мал шаруашылығын дамытуды, мал шаруашылығының өнімділігін және өнім сапасын арттыруды субсидиялау бағыттары бойынша субсидиялар көлемдерін бекіту туралы» Жамбыл облысы әкімдігінің 2023 жылғы 14 ақпандағы № 15 қаулысына өзгеріс енгізу туралы қаулы жобасы

*БАЯНДАМАШЫ: Жамбыл облысы әкімдігінің ауыл шаруашылығы басқармасының бас маманы Сүлейменов Сражадин Төрәліұлы*

2. «Qorday Damu» өңірлік маңызы бар индустриялық аймағының басқарушы компаниясы» жауапкершілігі шектеулі серіктестігін құру туралы» Жамбыл облыс әкімінің қаулы жобасы

*БАЯНДАМАШЫ: Жамбыл облысы әкімдігінің кәсіпкерлік және индустриалды-инновациялық дамыту басқармасы басшысының орынбасары Жайлыбаев Бейбітбек Шыңдалыұлы*

3. ҚК жұмыс жоспарына сәйкес қараша айында комиссиялардың атқаратын іс-шаралары туралы (құрылыс басқармасы, білім басқармасы, полиция департаментінде қоғамдық мониторинг және есепті тыңдау)

**Төрағалық етуші ҚК төрағасы Марат Жаңабекұлы Абдраимов.**

**М.Абдраимов:** Құрметті әріптестер! Күн тәртібіндегі мәселе:

-«2023 жылға асыл тұқымды мал шаруашылығын дамытуды, мал шаруашылығының өнімділігін және өнім сапасын арттыруды субсидиялау бағыттары бойынша субсидиялар көлемдерін бекіту туралы» Жамбыл облысы әкімдігінің 2023 жылғы 14 ақпандағы № 15 қаулысына өзгеріс енгізу туралы қаулы жобасы талқыланады.

Жобаны қарауға негіздеме ретінде Ауыл шаруашылығы басқармасы тарапынан ұсынылған құжаттар:

- «2023 жылға асыл тұқымды мал шаруашылығын дамытуды, мал шаруашылығының өнімділігін және өнім сапасын арттыруды субсидиялау бағыттары бойынша субсидиялар көлемдерін бекіту туралы» Жамбыл облысы әкімдігінің 2023 жылғы 14 ақпандағы № 15 қаулысына өзгеріс енгізу туралы қаулы жобасына **қосымша;**

**-** «2023 жылға асыл тұқымды мал шаруашылығын дамытуды, мал шаруашылығының өнімділігін және өнім сапасын арттыруды субсидиялау бағыттары бойынша субсидиялар көлемдерін бекіту туралы» Жамбыл облысы әкімдігінің 2023 жылғы 14 ақпандағы № 15 қаулысына өзгеріс енгізу туралы қаулы жобасына **түсіндірме жазба;**

**-** «2023 жылға асыл тұқымды мал шаруашылығын дамытуды, мал шаруашылығының өнімділігін және өнім сапасын арттыруды субсидиялау бағыттары бойынша субсидиялар көлемдерін бекіту туралы» Жамбыл облысы әкімдігінің 2023 жылғы 14 ақпандағы № 15 қаулысына өзгеріс енгізу туралы қаулы жобасына **анықтама;**

- «2023 жылға асыл тұқымды мал шаруашылығын дамытуды, мал шаруашылығының өнімділігін және өнім сапасын арттыруды субсидиялау бағыттары бойынша субсидиялар көлемдерін бекіту туралы» Жамбыл облысы әкімдігінің 2023 жылғы 14 ақпандағы № 15 қаулысына өзгеріс енгізу туралы қаулы жобасына **салыстырмалы кесте;**

**-** «2023 жылға асыл тұқымды мал шаруашылығын дамытуды, мал шаруашылығының өнімділігін және өнім сапасын арттыруды субсидиялау бағыттары бойынша субсидиялар көлемдерін бекіту туралы» Жамбыл облысы әкімдігінің 2023 жылғы 14 ақпандағы № 15 қаулысына өзгеріс енгізу туралы қаулы **жобасы.**

Сөз Жамбыл облысы әкімдігінің ауыл шаруашылығы басқармасының бас маманы Сүлейменов Сражадин Төрәліұлына *беріледі.*

С.Сүлейменовтың хабарламасы тыңдалды.

**Төраға:** Баяндама аяқталды. Құрметті кеңес мүшелері!

Қаулы жобасы бойынша баяндамашыға сұрақтарыңыз бар ма?

**Сұрақтар мен ұсынымдар:**

**Р.Рахманбердиев**: Бұл қаражат республикалық бюджеттен бөлінеді ме?

**С.Сүлейменов:** Жылдың соңы қаулы қабылдауымыз керек, осы қаржы бөлінгеннен кейін процедуралық мерзімдер бар, сол бойынша бөлінеді.

**С.Сейітбеков:** Жыл аяғына дейін бұл қаражат игеріледі ме?

**С.Сүлейменов**: Бізде қазір тауар өндірушілерден 2600 өтінім келіп, базада тіркеліп тұр. Оларды өңдеп, дұрыстығын қарап, игереміз.

**Ж.Омаров:** Қарызды жаба салайын деп отырсыңдар ғой.

**С.Сүлейменов:** Иә, қарыз болып отырмыз.

**А.Карентаев:** Мал сатып алу деген бар ма?

**С.Сүлейменов**: Мүйізді ірі қара асыл тұқымды сатып алу бар. Өзінің бағыттары бар, мысалы отандық өндіру

**А.Карентаев:** Қай жерлерге сатып алдыңдар? Оның есебі бар ма?

**С.Сүлейменов:** Шаруа қожалықтары сатып алады, шетелден алып келетіндері де бар, бір-біріне сататындар да бар. Оның есебі, саны бар. 2022 жылы 3000-ға жуық бас мал сатып алынды.

**А.Карентаев:** Оған қанша субсидия төленеді?

**С.Сүлейменов:** Импортталған болса, 225 мыңнан аналық сиырға төленеді, егер отандық мал болса, 150 мыңнан төленеді.

**А.Карентаев:** Бір аудан бір ауданға сатады да, субсидиясын алады. Одан мал өспейді ғой. Сырттан, басқа облыстан, шетелден алу бар ма?

**С.Сүлейменов**: Қолданыстағы қағида министрліктің бұйрығымен бекітілген қағидаларда ондай шектеулер қойылмаған, сол үшін біз кедергілер жасай алмаймыз.

**А.Карентаев:** Сонда бір шаруашылық екіншісіне сата береді, солай ма?

**С.Сүлейменов:** Жоқ олай емес, қазіргі қағидаларда мынандай өзгерістер енгізілді, мысалы аналық басты сатқан шаруа қожалығы 12 айдың ішінде өзі сатып ала алмайды, сатып алған жағдайда субсидия төленбейді.

**М.Абдраимов:** Аналық малдың басына ауысымдар есепте бар ма?

**С.Сүлейменов:** Иә, бар.

**М.Абдраимов:** Агроөнеркәсіптік кешенді дамытуды мемлекеттік реттеу туралы Заңда 7-баптың 2-тармағының 11-тармақшасында ауыл шаруашылығы жануарларын қолдан ұрықтандыратын, мал шаруашылығы өнiмi мен шикiзатын дайындайтын мемлекеттік пункттердi, сою алаңдарын (ауыл шаруашылығы жануарларын сою алаңдарын), пестицидтердi және олардың ыдыстарын арнайы сақтау орындарын (көмінділерді) салуды, күтіп-ұстауды және реконструкциялауды қамтамасыз ету деп көрсетілген, ол сырттан келмейді, сіздердің міндеттеріңізге кіреді. Сіздер іштен малдың басына сәйкес соғуларыңыз керек, ұйымдастыруларыңыз керек. Осы тақырыпқа біз ұсыныс жазамыз.

**С.Сүлейменов:** Ветеринария туралы заң бойынша қолдан ұрықтандыру функциялары облыс ветеринариялық басқармасының қарамағында, бүгінгі таңда олармен тығыз байланыста отырмыз. Қазір олардың есебі бойынша аудандарда 57 қолдан ұрықтандыру пунктары қызмет көрсетіп жатыр. Негізгі құрылыс пен жаңадан ұйымдастырумен ветеринариялық басқарма айналысады. Жалпы біз де ол жұмыстан сырт қалып отырған жоқпыз.

**М.Абдраимов:** Менің айтып отырғаным, ауылға барасың жылқыларды көресің да, ол не сүтті жылқы емес, не етті жылқы емес, не бәйгеге шабатын жылқы емес. Оның өзіндік назначениялары бар ғой, жұмысты қолға алып, дұрыс ұйымдастыру керек.

**Төраға:** Құрметті төралқа мүшелері, комиссия мүшелері! Нормативтік-құқықтық актінің жобасын қарау қорытындылары бойынша шешім қоғамдық кеңес мүшелерінің жалпы санының көпшілік дауысымен қабылданады. Дауыс берулеріңізді сұраймын.

Қолдайды – 9 адам. Қарсы – жоқ. Қалыс – жоқ.

**ШЕШІМ:**

1. Дауыс беру қорытындыларын ескере отырып, Қоғамдық кеңес отырысында қаралған нормативтік-құқықтық актінің жобасы қабылдансын;
2. Қоғамдық кеңестің хатшысы нормативтік құқықтық актінің жобасы бойынша Қоғамдық кеңес Ұсынымдарының жобасын дайындасын;
3. Қоғамдық кеңестің Ұсынымдары нормативтік құқықтық актінің жобасын қарауға ұсынған орталық мемлекеттік органдарға, жергілікті өкілді немесе жергілікті атқарушы органдарға жіберілсін.

**М.Абдраимов:** Құрметті әріптестер! Күн тәртібіндегі келесі мәселе:

-«Qorday Damu» өңірлік маңызы бар индустриялық аймағының басқарушы компаниясы» жауапкершілігі шектеулі серіктестігін құру туралы» Жамбыл облыс әкімінің қаулы жобасы талқыланады. «Қоғамдық кеңестер туралы» Заңның 5-бабының 12-тармағына сәйкес «Арнайы экономикалық және индустриялық аймақтар туралы» Қазақстан Республикасының Заңына сәйкес жергілікті атқарушы органның өңірлік маңызы бар индустриялық аймақты құру туралы шешімінің жобасын қарау.

Жобаны қарауға негіздеме ретінде Кәсіпкерлік және индустриалды-инновациялық дамыту басқармасы тарапынан ұсынылған құжаттар:

- «Qorday Damu» өңірлік маңызы бар индустриялық аймағының басқарушы компаниясы» жауапкершілігі шектеулі серіктестігін құру туралы» Жамбыл облыс әкімінің қаулы жобасына **анықтама;**

**-** «Qorday Damu» өңірлік маңызы бар индустриялық аймағының басқарушы компаниясы» жауапкершілігі шектеулі серіктестігін құру туралы» Жамбыл облыс әкімінің қаулы жобасына **түсіндірме жазба;**

**-** «Qorday Damu» өңірлік маңызы бар индустриялық аймағының басқарушы компаниясы» жауапкершілігі шектеулі серіктестігін құру туралы» Жамбыл облыс әкімінің қаулы **жобасы.**

Сөз Жамбыл облысы әкімдігінің кәсіпкерлік және индустриалды-инновациялық дамыту басқармасы басшысының орынбасары Жайлыбаев Бейбітбек Шыңдалыұлына *беріледі.*

Б.Жайлыбаевтың хабарламасы тыңдалды.

**Төраға:** Құрметті кеңес мүшелері! ҚР «Арнайы экономикалық және индустриялық аймақтар туралы» Заңының 14-бабының 9) тармақшасына сәйкес ***индустриялық аймақтардың басқарушы компанияларын айқындау*** облыстардың, республикалық маңызы бар қалалардың, астананың жергілікті атқарушы органдарының құзыретіне кіреді.

Осыған байланысты Жамбыл облысы әкімдігінің кәсіпкерлік және индустриалды-инновациялық дамыту басқармасы (бұдан әрі – Басқарма) жолдаған «Qorday Damu» өңірлік маңызы бар индустриялық аймағының басқарушы компаниясы» ЖШС құру туралы қаулы жобасының қоғамдық кеңеспен қаралмайтынын ескертеміз. Дауыс берулеріңізді сұраймын.

Қолдайды – 9 адам. Қарсы – жоқ. Қалыс – жоқ.

**Жамбыл облыстық**

**Қоғамдық кеңесінің төрағасы М.Абдраимов**